**PLNENIE ROZPOČTU OBCE TEKOVSKÉ LUŽANY K 30.6.2017**

**Cieľ kontroly:** dodržiavanie rozpočtu obce

**Povinná osoba:** Obec Tekovské Lužany

**Kontrolované obdobie:** 1.1.2017 – 30.6.2017

**Termín vykonania kontroly:** 28.8.2017 – 19.9.2017

Kontrola bola vykonaná v súlade s plánom kontrolnej činnosti na II. polrok 2017.

Rozpočet na rok 2017 bol schválený **uznesením č. 386** zo dňa 21.12.2016 ako prebytkový **s prebytkom 63 392 €**. Bežný rozpočet bol zostavený ako prebytkový s prebytkom 125 392 €. Kapitálový rozpočet bol nastavený ako schodkový. Schodok kapitálového rozpočtu je plánovaný vo výške 342 000 €. Schodok kapitálového rozpočtu bude hradený prebytkom rozpočtu finančných operácií, ktorý je vo výške 280 000 € a prebytkom z bežného rozpočtu.

Rozpočet ku dňu zostavovania správy nebol menený.

Prehľad plnenia rozpočtu k 30.6.2017 vrátane rozpočtových organizácií (ZŠ, MŠ) v člení na bežný, kapitálový a rozpočet finančných operácií:

|  |  |  |
| --- | --- | --- |
|  | Schválený rozpočet | Plnenie k 30.6.2017 |
| Bežné príjmy | 1 926 814 | 899 843,78 |
| Bežné výdavky | 1 801 422 | 785 177,91 |
| **Rozdiel** | **125 392** | **114 665,87** |
|  |  |  |
| Kapitálové príjmy | 5 983 000 | 6 310 |
| Kapitálové výdavky | 6 325 000 | 21 596,76 |
| **Rozdiel** | **- 342 000** | **- 15 286,76** |
|  |  |  |
| Príjmové finančné operácie | 6 020 000 | 1 035 |
| Výdavkové finančné operácie | 5 740 000 | 22 654 |
| **Rozdiel** | **280 000** | **21 619** |

**Bežné príjmy**

Značnú časť bežných príjmov obce tvorí príjem z podielových daní. Pre rok 2017 sa rozpočet nastavil vo výške 710 000 €, čo je oproti prognózy MF SR menej o 45 021 €. Naplnenie prognózy MF SR naznačuje aj príjem z podielových daní k polroku.

Pri príjmoch dani z nehnuteľností, tvorí najväčšiu časť daň z pozemkov, ktorej plnenie sa prejaví až v III a IV kvartály rozpočtového roka, nakoľko daňové subjekty, ktorých daňová povinnosť presahuje 165 €, ju môžu uhradiť v 4 splátkach a to 31.5; 30.6; 30.9 a 30.11 a pri daňovníkovi ktorý prevádzkuje poľnohospodársku výrobu až v 6 splátkach, pričom posledná splátka k 30.11 je až vo výške 46 % dane.

Problematickým bude položka 212002 – príjmy z prenajatých pozemkov. V rozpočte sa počíta s príjmami od vysúťaženého zhotoviteľa obecnej kanalizácia, za prenájom pozemkov 140 000 €. Vzhľadom k posunutému termínu, však treba počítať aj s variantov, že v roku 2017 obec nebude mať žiadny príjem z prenajatých pozemkov, prípadne nie vo výške predpokladanej v rozpočte. Na druhej strane vzhľadom na posunutý termín realizácie projektu možno tiež predpokladať, že v rozpočte bežných výdavkov nebude čerpaných 65 000 € na úroky za prekleňovací úver, na obdobie do refundácie nákladov (položka 651002). Napriek uvedenému, ako aj rezerve na príjmoch z podielových daní odporúčam dôsledne sledovať bežný rozpočet a výrazne nezvyšovať rozpočet bežných výdavkov.

**Bežné výdavky**

|  |  |  |
| --- | --- | --- |
| Subjekt | Rozpočet na rok 2017 | Plnenie k 30.6.2017 |
| Obec Tekovské Lužany | 1 007 270 | 450 445,83 |
| Materská škola | 174 900 | 76 313,90 |
| Základná škola | 452 026 | 196 071,96 |
| Základná škola s vyučovacím jazykom maďarským | 167 226 | 62 346,22 |
| **SPOLU** | **1 801 422** | **785 177,91** |

Plnenie rozpočtu bežných výdavkov v rozpise podľa štatistickej a ekonomickej klasifikácie k 30.6.2017 je súčasťou materiálov na OZ, preto nebudem v správe uvádzať takýto prehľad.

Rozpočet bežných výdavkov obce sa plní podľa nastaveného rozpočtu. Z finančného výkazu FIN 1 – 12 k 30.6.2017 (finančný výkaz o príjmoch, výdavkoch a finančných operáciách) však možno identifikovať v niektorých položkách už k polroku prekročenie plánovaného celoročného rozpočtu. Ide predovšetkým o menšie výdavky s ktorými sa pri tvorbe rozpočtu pôvodne nepočítalo:

* **Program 01.1.1 zákonodarné a výkonné orgány**, položka 633004 materiál – prevádzkové stroje, prístroje, zariadenia, technika, schválený rozpočet 1 500 €, plnenie 3 605,28 € - kúpa tlačiarne SHARP 2 800 €

Položka 635004 rutinná štandardná údržba prevádzkových strojov, prístrojov, schválený rozpočet 1 000 €, plnenie 1 393,93 €, navýšenie z dôvodu nového alarmu pre obecný úrad

* **Program 04.1.1. Všeobecná ekonomická a obchodná oblasť**, položka 633006 všeobecný materiál, schválený rozpočet 2 700 €, plnenie 4 193,93 € - výdavky na nákup materiálu potrebných pre internú opravu strojov, zariadení a techniky
* **Program 04.1.2 Všeobecná pracovná oblasť, 05.1.0 Nakladanie s odpadmi a 07.6.0 Zdravotníctvo**, boli prekročené výdavky na mzdy (položka 611) avšak časť výdavkov na mzdy bude následne refundovaná (aktivačné práce, upratovačka)
* **Program 05.2.0 Nakladanie s odpadovými vodami**, položka materiál 633, schválený rozpočet  50 €, plnenie 2 453,92 € kúpa čerpadla, a oprava cisterny

Položka 637005 špeciálne služby, schválený rozpočet 0 €, plnenie 2 376 €, realizácia verejného obstarávania na stavebný dozor

* **Program 08.1.0 Rekreačné a športové služby**, položka 631001 Cestovné náhrady, tuzemské, schválený rozpočet 0 €, plnenie 2 078,9 €.
* **Program 08.2.0 Kultúrne služby**, položka 633009 knihy, časopisy, noviny, schválený rozpočet 500 €, plnenie 2 618,18 €, nákup kníh na reprezentačné účely napr. Tekov z neba

Položka 635006 rutinná a štandardná údržba budov, schválený rozpočet 950 €, plnenie 2 175 € - nové vchodové dvere do Kultúrneho domu.

Položka 637005 špeciálne služby, schválený rozpočet 250 €, plnenie 3 660 € - energetický audit Kultúrny dom.

* **Program 09.1.1.1 Predprimárne vzdelávanie s bežnou starostlivosťou (MŠ)**, keďže MŠ je samostatný právny subjekt (rozpočtová organizácia), svoje výdavky si realizuje v rámci svojho rozpočtu. Z rozpočtu obce sa hradili výdavky súvisiace s vytvorením novej triedy a výdavky na realizáciu verejného obstarávania na modernizáciu budovy MŠ a na podanie žiadosti o nenávratný finančný príspevok. Schválený rozpočet pre program 09.1.1.1 bolo 0 €, plnenie 7 734,19 €

**Kapitálové príjmy**

Schválený rozpočet 5 983 000 €, plnenie k 30.6.2017 6 310 €. V rozpočte kapitálových príjmov sa počíta s príjmom za realizáciu projektu kanalizácie 5 700 000 € a 280 000 € za modernizáciu budovy MŠ. K polroku bolo plnenie iba z predaja pozemkov a to výške 6 310 €.

**Kapitálové výdavky**

Rozpočet kapitálových výdavkov bol schválený vo výške 6 325 000 €. Čerpanie k 30.6.2017 bolo vo výške 21 596,76 €. A to 1 200 € prípravná a projektová dokumentácia ku kanalizácií, 7 796,76 € kúpa konvektomatu a 12 600 € projektová dokumentácia k MŠ.

**Rozpočet finančných operácií**

K 30.6.2017 boli príjmové finančné operácie vo výške 1 035 € a to z poskytnutých návratných sociálnych výpomocí občanom. Výdavkové finančné operácie boli vo výške 22 654,80 € a to 20 000 € splácanie úveru (posledná splátka úveru bola v apríli) a 2 654,80 € poskytnuté sociálne výpomoci občanom.

19.9.2017

...............................

Hlavný kontrolór